ריזה (ראפר)

ריזה (RZA) הוא שם הבמה של הראפר האמריקאי רוברט פיצג'ארלד דיגס (Robert Fitzgerald Diggs; נולד ב-5 ביולי 1969) הוא ראפר, שחקן, במאי קולנוע מפיק מוזיקלי ומנהיג הרכב ההיפ הופ וו טאנג קלאן. הוא הפיק את כל אלבומי וו טאנג שיצאו ורבים מאלבומי הסולו של חברי הלהקה. שם הבמה שלו הוא קיצור של המילים "Ruler, zig-zag-zig, Allah". המילה הראשונה לקוחה מאנגלית ומשמעותה הוא שליט, המילה האחרונה היא שמו של אלוהים באסלאם, ושלושת המילים "זיג-זאג-זיג משמעותם "ידע, חכמה, הבנה" ב"אלפבת העליון", שהוא כתב מיסטי שהומצא על ידי תנועת אומת חמשת האחוזים. רוברט דיגס נולד ב-5 ביולי 1969 בברוקלין, ניו יורק, ארצות הברית. בן למשפחה בת 14 נפשות. את הילדות העביר בפיטסבורג, פנסילבניה. את קריירת ההיפ הופ שלו החל בשנת 1991 כאשר הוציא EP בשם "Ooh I Love You Rakeem" בו בעצם יש שני שירים במספר גרסאות שונות. סך הכל 8 רצועות. הEP יצא בלייבל 'טומי בוי רקורדס' ולאחר ה EP נפרדו דרכיהם של ריזה וחברת התקליטים. בשנת 1992 הקים יחד עם ג'יזה, ואול דירטי בסטרד את הוו טאנג קלאן. בשנת 1993 יצא סינגל הבכורה של וו טאנג קלאן בהפקת ריזה. באותה שנה יצא אלבום הבכורה שלהם "Enter the Wu-Tang (36 Chambers)" אשר גם אותו הפיק ריזה. האלבום מכר פלטינה, קידם את הוו טאנג קלאן והפך אותו לאחד ההרכבים המשפיעים של סצנת החוף המזרחי. עם השנים הפך האלבום לקלאסיקת היפ הופ. בשנת 1994 הקים ריזה את ההרכב "Gravediggaz" אשר היה עוף מוזר בזמנו בגלל הסגנון המיוחד שלו. ריזה ביים, שיחק והכין פסקולים לסרטים רבים. בין הסרטים בו שיחק ניתן למנות את 'מת לצעוק 3' והופעת אורח בסרט "גוסט דוג: דרכו של סמוראי" שאף הפיק את הפסקול שלו. את קריירת המשחק החל בשנת 2000 לצד הראפר ג'יזה. שניהם שיחקו בסרט "קפה וסיגריות" של הבמאי ג'ים ג'ארמוש. בנוסף השתתף במספר סדרות ובתוכנית של דייב שאפל. תפקידו הגדול ביותר בסרט קולנוע עד עכשיו היה בסרט "אמריקן גנגסטר" בתפקיד של השוטר מוזס ג'ונס. הסרט יצא בשנת 2007 בבימויו של רידלי סקוט ובכיכובם של דנזל וושינגטון וראסל קרואו. בשנת 2009 שיחק בדרמת הפשע "Life Is Hot in Cracktown‏" בתפקיד: סמי, סוחר הסמים. בשנת 2010 שיחק בסרט "שלושת הימים הבאים" (אנ'). בשנת 2011 שיחק בסרט השלישי בסדרת הסרטים הקומית "הרולד וקומר 3: חוגגים את חג המולד" בכיכובם של קאל פן וג'ון צ'ו. בשנת 2014 שיחק בסדרת המשטרה "כנופיות אל-איי" של רשת FOX. בשנת 2015 השתתף בסרט "הגבר המושלם" לצד סם רוקוול ואנה קנדריק ובהמשך כיכב במותחן הפעולה "עריק 72" בתור הבלש אדמס. בשנת 2017 ביים את סרטו הראשון "אהבה בלי חרוזים", דרמה מוזיקלית בכיכובה של אזיליה בנקס, שם מגלמת ראפרית בת 25 אשר רוצה להצליח ולפצוח בקריירה מוזיקלית. הסרט עלה בסוף שנה זו. בשנת 2019 יצר לרשת הולו את סדרת הטלוויזיה "וו טאנג קלאן: סאגה אמריקאית" שעלתה בבכורה ב-4 בספטמבר 2019, ומתארת באופן בדיוני על הקמתה של להקת וו טאנג קלאן. העונה השנייה עלתה לשידור ב-8 בספטמבר 2021; העונה השלישית והאחרונה עלתה ב-15 בפברואר 2023. בשנת 2020 עלה סרטו השני "עיר רצחנית", דרמת פשע בכיכובם של טרנס הווארד, אית'ן הוק והראפר T.I.. באותה שנה שיחק בסרט הדרמה "החיים בשנה אחת" בכיכובם של השחקנים הצעירים ג'יידן סמית' וקארה דלווין. בשנת 2021 השתתף בסרט "סתם אחד" בכיכובו של בוב אודנקירק. באותה שנה שיחק בסרט הרומנטי "Hard Luck Love Song" בכיכובה של סופיה בוש. בשנת 2022 השתתף בסרטו של ראסל קרואו "Poker Face", והוא תרם את קולו לסרט ההנפשה "המיניונים: עלייתו של גרו". להלן אלבומי סולו של ריזה: מדיה וקבצים בנושא ריזה בוויקישיתוף ריזה, ברשת החברתית פייסבוק ריזה, ברשת החברתית אקס (טוויטר) ריזה, ברשת החברתית אינסטגרם ריזה, במסד הנתונים הקולנועיים IMDb (באנגלית) ריזה, באתר "אידיבי", מאגר הידע העברי לקולנוע ישראלי ועולמי ריזה, באתר AllMovie (באנגלית) ריזה, באתר Rotten Tomatoes (באנגלית) ריזה, במסד הנתונים הקולנועיים KinoPoisk (ברוסית) ריזה, באתר אפל מיוזיק (באנגלית) ריזה, באתר ספוטיפיי ריזה, באתר סאונדקלאוד (באנגלית) ריזה, באתר Last.fm (באנגלית) ריזה, באתר AllMusic (באנגלית) ריזה, באתר MusicBrainz (באנגלית) ריזה, באתר דיזר ריזה, באתר Discogs (באנגלית) ריזה, באתר Songkick (באנגלית) ריזה, באתר Genius ריזה, באתר SecondHandSongs ריזה, באתר בילבורד (באנגלית) ריזה, באתר טיידל (באנגלית)